  Майя Бывальцева Удмуртиын кыкетӥ сменаын ваньмыз дышетскисьёс но покчи классъёсын дышетскисьёс тыл шорын пиштӥсь ошетъёс басьтӥзы. Со сярысь ивортэ элькун тӧролэн но кивалтэтлэн пресс-службазы. «2013-2020 аръёсы сюресъёс вылын кышттэмлыкез будэтон» нимысьтыз федерал программаез быдэсъян улсын 2015-тӥ арын Удмуртиысь дышетскисьёс 98 сюрслэсь трос ошетъёс басьтӥзы. Кызьы ивортӥз дышетонъя но наукая министрлэн воштӥсез Игорь Белозёров, соос сётэмын ваньмызлы покчи классъёсын дышетскисьёслы но кыкетӥ сменаын дышетскисьёслы», - верамын ивортонын. Эшшо 18 сюрслэсь трос ошетъёс басьтозы вуоно дышетскон арын нырысетӥ классэ мынӥсь пиналъёс. Со сярысь верамын вал сюресъёс вылын кышкыттэмлыкез радъянъя элькун кивалтэт бордын ужась ӧрилэн 9-тӥ южтолэзе ортчем кенешоназ. Соосты басьтозы «Удмуртиысь транспорт сӧзнэтэз азинтон» кун программалэн «Сюрес вылын кышкыттэмлыкез будэтон» подпрограммаезъя.   Тегъёс: Ижкар Удмуртия пиналъёс  